**PIELIKUMS**

Limbažu novada domes

22.04.2021. sēdes lēmumam

(protokols Nr.8, 19.§)

*Grozījumi izdarīti ar*

*Limbažu novada domes 29.07.2021. sēdes lēmumu Nr.52 (protokols Nr.4, 14.§)*

**DARBA UZDEVUMS**

**Limbažu novada Ilgtspējīgas attīstības stratēģijas 2022. - 2046. gadam izstrāde**

1. Izstrādāt Limbažu novada Ilgtspējīgas attīstības stratēģijas 2022.-2046. gadam (turpmāk – IAS), kurā noteikts novada ilgtermiņa attīstības redzējums/vīzija, vērtības, stratēģiskie mērķi, ilgtermiņa attīstības prioritātes un teritorijas specializācija, kā arī ir iekļauta telpiskās attīstības perspektīva, izstrādājot vadlīnijas – pamatprincipus teritorijas plānošanai un attīstībai.
2. Ilgtspējīgas attīstības stratēģijas izstrādes pamatojums:
   1. Latvijas ilgtspējīgas attīstības stratēģija līdz 2030.gadam;
   2. Likuma „Par pašvaldībām” 14. panta otrās daļas 1. punkts;
   3. Attīstības plānošanas sistēmas likuma 6.panta ceturtā daļa, 8. un 10.pants;
   4. Teritorijas attīstības plānošanas likuma 5.panta pirmās daļas 3.punkts, 12.panta pirmā daļa, 21.pants;
   5. Likums “Par ietekmi uz vidi novērtējumu”;
   6. Administratīvo teritoriju un apdzīvoto vietu likums, kas paredz, ka Limbažu novadu veidos apvienojot esošos Limbažu, Alojas un Salacgrīvas novadus;
   7. Ministru kabineta 2014.gada 14.oktobra noteikumi Nr.628 „Noteikumi par pašvaldību teritorijas attīstības plānošanas dokumentiem”;
   8. Ministru kabineta 2009.gada 25.augusts noteikumi Nr. 970 „Sabiedrības līdzdalības kārtība attīstības plānošanas procesā”;
   9. Ministru kabineta 2020.gada 13.oktobra noteikumi Nr.631 “Jaunizveidojamo pašvaldību teritorijas attīstības plānošanas dokumentu projektu valsts līdzfinansējuma piešķiršanas kārtība”;
   10. Ministru kabineta 2004.gada 23.marta noteikumi Nr.157 “Kārtība, kādā veicams ietekmes uz vidi stratēģiskais novērtējums”;
   11. Nacionālais attīstības plāns 2021.-2027.gadam;
   12. Reģionālās politikas pamatnostādnes 2021.-2027.gadam ;
   13. Plānošanas reģiona ilgtspējīgas attīstības stratēģija;
   14. Spēkā esošās Limbažu, Alojas un Salacgrīvas novada Ilgtspējīgas attīstības stratēģijas, kā arī citus nozaru politikas plānošanas dokumentus, kas saistīti ar novada būtiskiem jautājumiem – reģionālā politika, transporta attīstība, izglītība, tūrisms, u.c.
3. IAS izstrādāt saskaņā ar Latvijas Republikas spēkā esošo normatīvo aktu prasībām, aktuālajiem Vides aizsardzības un reģionālās attīstības ministrijas metodiskajiem ieteikumiem ilgtspējīgas attīstības stratēģiju un attīstības programmu izstrādei un “Nozaru politiku vadlīnijas pašvaldībām”.
4. Papildus ņemt vērā arī ar jaunizveidotā Limbažu novada robežojošo kaimiņu novadu teritorijas attīstības plānošanas dokumentus.
5. Izvērtēt esošo Limbažu, Alojas un Salacgrīvas novadu Ilgtermiņa attīstības stratēģijas dokumentus un sagatavot jaunā Limbažu novada IAS 2022.-2046.gadam sadarbībā ar darba grupām.
6. IAS izstrādāt kopā ar jaunizveidojamā Limbažu novada Attīstības programmu 2022.-2028. gadam.
7. Limbažu novada IAS izstrādes uzdevumi:
   1. Veikt esošo Limbažu, Alojas un Salacgrīvas novadu pašvaldību teritorijas attīstības plānošanas dokumentu izvērtēšanu, sagatavojot apkopojumu par sasniegtajiem rezultātiem, nosakot ilgtermiņa attīstības vīzijas, stratēģiskos mērķus un prioritātes, kā arī ņemt vērā uzsāktos un iepriekš plānotos projektus;
   2. Izvērtēt un ņemt vērā spēkā esošos Plānošanas reģiona un to pašvaldību teritorijas attīstības plānošanas dokumentus, ar kuriem robežojas jaunizveidojamais Limbažu novads;
   3. Definēt jaunizveidojamā Limbažu novada vērtības, stratēģiskos mērķus, ilgtermiņa attīstības redzējumu/ vīziju, attīstības prioritātes un teritorijas ekonomisko specializāciju;
   4. Izstrādāt stratēģiskās ietekmes uz vidi novērtējumu, ja tas ir nepieciešams saskaņā ar Vides pārraudzības valsts biroja lēmumu;
   5. Nodrošināt sabiedrības pārstāvju līdzdalību Stratēģijas aktualizācijā atbilstoši MK 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”;
   6. Izvērtēt un pieņemt lēmumu par ekspertu piesaisti;
   7. Saturiski IAS izstrādāt ietverot šādas sadaļas:
      1. Lakoniska informācija, pašvaldības raksturojums, kurā tiek apkopota informācija par novadu, iedzīvotājiem, saistību ar apkārtējām teritorijām, veidojot novada vizītkarti, portretu, akcentējot vietu un lomu reģionālajā līmenī, izceļot novada unikalitāti;
      2. Pašreizējās situācijas raksturojums, (SVID analīze, problēmas, tendences un prognozes), ietverot ekonomiskos, sociālos, vides, esošās apdzīvotības struktūras, pakalpojumu un sasniedzamības analīzi, noformējot to atsevišķā sējumā;
      3. Stratēģiskā daļa, kurā noteikts novada ilgtermiņa attīstības redzējums/vīzija, stratēģiskie mērķi, ilgtermiņa prioritātes, izceļot identitāti;
      4. Telpiskās attīstības perspektīva – aprakstīt un grafiski attēlot, pamatojot teritorijas perspektīvo telpisko struktūru, teritorijas specializāciju un attīstības perspektīvu, kuras ietvaros izstrādātas vadlīnijas – pamatprincipi teritorijas plānošanā un attīstībā. Ietvert galvenās funkcionālās telpas un nozīmīgākos telpiskās struktūras elementus, un to ilgtermiņa izmaiņas:
         1. Apdzīvojuma struktūras, attīstības un robežu izvērtējums, pamatojumi un priekšlikumi attīstības centru izvietojumam, ja ko ir nepieciešams mainīt;
         2. Dabas teritoriju telpisko struktūru;
         3. Galvenos transporta koridorus un infrastruktūru, kā arī maģistrālos inženierkomunikāciju tīklus un objektus;
         4. Ainaviski vērtīgās un kultūrvēsturiski nozīmīgās teritorijas u.c. īpašās teritorijas;
         5. Publiskās ūdenstilpes un to attīstību;
         6. Prioritāri attīstāmās teritorijas;
         7. Citas jaunizveidojamā Limbažu novada pašvaldības ilgtermiņa attīstībai nozīmīgās telpas un struktūras elementus.
   8. Definēt jaunizveidotā Limbažu novada identitātes elementus un zīmola attīstības stratēģiskās vadlīnijas;
   9. Ieviešanas uzraudzības un novērtēšanas kārtība, kurā noteikti analizējamie, rezultatīvie rādītāji un uzraudzības procesa organizācijas principi;
   10. Vienotu pārskatu par IAS izstrādes procesu un sabiedrības līdzdalības procesu, kas noformējams atsevišķā sējumā;
   11. Sabiedrības līdzdalības pasākumi – nodrošināt novada iedzīvotāju iesaisti publiskajās apspriešanās, tematiskās darba grupās, aptaujās, un to apkopojumos, analīzē. Izstrādāt info grafikas, iedzīvotājiem viegli uztveramā formā. Organizēt darba grupas pārstāvju tikšanās ar ārējiem ekspertiem;
   12. IAS kopsavilkums, kas noformējams atsevišķā sējumā.
8. Par lēmuma izpildi atbild novada IAS izstrādes vadītājs – Limbažu novada pašvaldības Attīstības nodaļas vadītājs.
9. IAS izstrādes process un izpildes termiņi:

|  |  |  |
| --- | --- | --- |
| **Nr.**  **p.k.** | **Pasākums** | **Termiņš** |
| **1.** | **Sagatavošanās** IAS **izstrādei** | **2021. gada aprīlis - septembris** |
| 1.1. | Limbažu, Alojas un Salacgrīvas domes lēmumi par IAS izstrādes uzsākšanu un darba grupu izveidi. | 2021.gada aprīlis - maijs |
| 1.2. | Lēmuma par IAS uzsākšanu publicēšana TAPIS, pašvaldības tīmekļa vietnē (piecu darbdienu laikā pēc lēmuma pieņemšanas) un informatīvajā izdevumā vai vietējā laikrakstā.  Iepirkuma veikšana pakalpojuma sniedzēja piesaistei IAS projektu izstrādei, līguma slēgšana. | 2021.gada aprīlis - jūnijs |
| 1.3. | Ar IAS saistītu Nacionāla un reģionāla līmeņa dokumentu analīze (iekļaujot konsultācijas ar Plānošanas reģionu un kaimiņu pašvaldībām).  Esošo novadu (Limbažu, Alojas, Salacgrīvas) plānošanas dokumentu izvērtēšana, pašreizējās situācijas analīze un raksturojuma izstrāde. | 2021.gada jūlijs |
| 1.4. | IAS izstrādes sabiedrības līdzdalības un kopējā darba plāna izstrāde. | 2021.gada jūlijs |
| 1.5. | Paziņojuma par sabiedrības līdzdalību (iekļaujot kritērijus sabiedrības pārstāvju izvēlei) sagatavošana un publicēšana pašvaldības tīmekļa vietnē un informatīvajā izdevumā vai vietējā laikrakstā. | 2021.gada jūlijs |
| 1.6. | Tematisko darba grupu izveidošana, piesaistot attiecīgo nozaru speciālistus un viedokļu līderus, kā arī, ja nepieciešams, reģionu un kaimiņu pašvaldību attīstības/ teritorijas plānošanas speciālistus. | 2021.gada jūlijs |
| 1.7. | Iedzīvotāju anketēšana un anketu rezultātu apkopošana.  Tematisko sanāksmju organizēšana, iesaistot sabiedrības līderus, nozaru speciālistus, rezultātu apkopošana. | 2021.gada jūlijs - augusts |
| 1.8. | Pārskata ziņojums vadības darba grupai par jaunizveidojamā Limbažu novada pašvaldības attīstības stratēģijas izstrādes procesu un sasniegtajiem rezultātiem, t.sk. ar IAS saistītu augstāka un līdzīga līmeņa dokumentu analīzes apkopojums. | 2021.gada augusts - septembris |
| **2.** | **Stratēģiskais ietekmes uz vidi novērtējums** |  |
| 2.1. | Konsultācijas ar attiecīgo Valsts vides dienesta reģionālo vides pārvaldi, kā arī ar Dabas aizsardzības pārvaldi un Veselības inspekciju par IAS īstenošanas iespējamo ietekmi uz vidi un cilvēku veselību, kā arī par stratēģiskā ietekmes uz vidi novērtējuma nepieciešamību. Iesniegums Vides pārraudzības valsts birojā stratēģiskā ietekmes uz vidi novērtējuma nepieciešamības izvērtēšanai. | 2021.gada jūlijs - augusts |
| 2.2. | Vides pārraudzības valsts birojs pieņem un rakstiski paziņo izstrādātājam lēmumu par to, vai IAS ir vai nav nepieciešams veikt stratēģisko ietekmes uz vidi novērtējumu. | 2021.gada augusts |
| 2.3. | Ja Vides pārraudzības valsts birojs pieņem lēmumu, ka pašvaldībai ir jāizstrādā vides pārskats, tad izstrādātājs konsultējas ar Vides pārraudzības valsts biroju un Valsts vides dienesta reģionālo vides pārvaldi, kā arī, ja nepieciešams, ar Dabas aizsardzības pārvaldi un Veselības inspekciju par vides pārskatā iekļaujamo informāciju un tās detalizācijas pakāpi. | 2021.gada augusts |
| **3.** | **IAS 1.redakcijas izstrāde** | **2021.gada jūlijs -oktobris** |
| 3.1. | IAS 1.redakcijas izstrāde | 2021.gada jūlijs -oktobris |
| 3.2. | Vides pārskata 1.redakcijas izstrāde.  Ja nepieciešams, Stratēģiskās ietekmes uz vidi novērtējuma (turpmāk IVN) veikšana. | 2021.gada septembris - oktobris |
| 3.3. | Tematisko darba grupu organizēšana, rezultātu apkopošana. Statistikas datu, informācijas un tendenču apkopošana, analīze, secinājumu izstrāde. | 2021.gada jūlijs - septembris |
| 3.4. | Jaunizveidotā Limbažu novada domes deputātu informēšana par IAS izstrādes procesu u.c. sagatavotajiem materiāliem. | 2021.gada augusts - septembris |
| 3.5. | Pašvaldības raksturojuma izstrāde, kurā tiek apkopota informācija par novadu, iedzīvotājiem, saistību ar apkārtējām teritorijām, veidojot novada vizītkarti, portretu, akcentējot vietu un lomu reģionālajā līmenī.  Ilgtermiņa attīstības redzējuma definēšana (t.i. Limbažu novada nākotnes attīstības redzējums, vīzija, funkcionālo zonu ietekmes definēšana) un Stratēģisko mērķu definēšana un sasniedzamo rezultātu noteikšana (t.i. Attīstības stratēģijas vērtību, novada identitātes un pamatprincipu noteikšana). Ilgtermiņa attīstības prioritātes un zīmola attīstības vadlīnijas, attīstības prioritāšu definēšana un sasniedzamo rādītāju noteikšana, Novada ekonomiskās specializācijas noteikšana, telpiskās attīstības perspektīvas izstrāde. | 2021.gada septembris |
| 3.6. | IAS, un Vides pārskata (ja piemērota IVN procedūra) 1.redakcijas izskatīšana darba grupās. | 2021.gada septembris - oktobris |
| **4.** | **Publiskā apspriešana un saskaņošana** |  |
| 4.1. | Domes lēmums par IAS un Vides pārskata (ja piemērota IVN procedūra) 1.redakcijas nodošanu publiskajai apspriešanai un institūciju atzinumu saņemšanai. Plānošanas reģiona informēšana par atzinuma sniegšanas nepieciešamību. | 2021.gada oktobris |
| 4.2. | Domes lēmums par IAS un Vides pārskata (ja piemērota IVN procedūra) 1.redakcijas publicēšana TAPIS un pašvaldības tīmekļa vietnē (piecu darbdienu laikā pēc lēmuma pieņemšanas) un informatīvajā izdevumā vai vietējā laikrakstā. | 2021.gada oktobris - novembris |
| 4.3. | IAS un Vides pārskata (ja piemērota IVN procedūra) 1.redakcijas publiskā apspriešana (vismaz 30 dienas).  Vides pārskata 1.redakcijas saskaņošana ar Vides pārraudzības valsts biroja norādītajām iestādēm (ja piemērota IVN procedūra). Vides pārraudzības valsts birojs vides pārskatu izskata 30 dienu laikā.  Plānošanas reģions IAS izvērtē divu nedēļu laikā. | 2021.gada novembris - decembris |
| 4.4. | IAS un Vides pārskata (ja piemērota IVN procedūra) projekta publiskās apspriešanas rezultātu, t.sk. atzinumos norādīto iebildumu un priekšlikumu apkopošana. Rezultātu izvērtēšana darba un vadības grupā, vienojoties par nepieciešamajiem precizējumiem.  Saskaņošana ar Plānošanas reģionu. | 2022.gada janvāris |
| 4.5. | IAS un Vides pārskata (ja piemērota IVN procedūra) publiskās apspriešanas kopsavilkuma izstrādāšana, kopsavilkuma publicēšana pašvaldības tīmekļa vietnē un informatīvajā izdevumā. | 2022.gada janvāris - februāris |
| **5.** | **IAS un Vides pārskata (ja piemērota IVN procedūra)** **gala redakcijas izstrāde.** | **2022.gada februāris - jūlijs** |
| 5.1. | IAS redakcijas izstrāde, ņemot vērā publiskās apspriešanas rezultātus un institūciju sniegtajos atzinumos norādītos iebildumus un priekšlikumus. | 2022.gada februāris - marts |
| 5.2. | IAS un Vides pārskata (ja piemērota IVN procedūra) izskatīšana Limbažu novada domes sēdē. Lēmuma par apstiprināšanu vai precizēšanu pieņemšana.  Ja tiek pieņemts lēmums par apstiprināšanu, tas tiek ievietots TAPIS un pašvaldības tīmekļa vietnē un informatīvajā izdevumā, un turpmāk minētie pasākumi (5.3.-5.9.) nav veicami. | 2022.gada marts |
| 5.3. | IAS un Vides pārskata (ja piemērota IVN procedūra) precizētas redakcijas izstrāde (ja tiek pieņemts domes lēmums par precizēšanu, īstenojami pasākumi 5.3.-5.9.). | 2022.gada marts - aprīlis |
| 5.4. | Domes lēmums par IAS redakcijas nodošanu publiskajai apspriešanai. | 2022.gada aprīlis |
| 5.5. | Paziņojuma par IAS un Vides pārskata (ja piemērota IVN procedūra) precizētas redakcijas publisko apspriešanu ievietošana TAPIS un pašvaldības tīmekļa vietnē un informatīvajā izdevumā. | 2022.gada aprīlis - maijs |
| 5.6. | Publiskās apspriešanas organizēšana. | 2022.gada maijs - jūnijs |
| 5.7. | Publiskās apspriešanas rezultātu apkopošana. | 2022.gada jūnijs - jūlijs |
| 5.8. | IAS un Vides pārskata (ja piemērota IVN procedūra) precizētās redakcijas izskatīšana domes sēdē. Lēmums par IAS un Vides pārskata (ja piemērota IVN procedūra) precizētās redakcijas apstiprināšanu. Lēmuma ievietošana TAPIS un pašvaldības tīmekļa vietnē un informatīvajā izdevumā. | 2022.gada jūnijs - jūlijs |

1. Aktualizēt darba uzdevumu un izpildes termiņus, saņemot Vides pārraudzības valsts biroja lēmumu par Vides pārskata izstrādi, pēc Stratēģijas 1. redakcijas izstrādes, kā arī nepieciešamības gadījumā pēc izmaiņām normatīvajos aktos vai pēc vadības grupas ierosinājuma.